CELEX: C2006/022/39
Language: et
Date: 2006-01-28 00:00:00
Title: Kohtuasi T-418/05:  9. novembril 2005  esitatud hagi — Investire Partecipazioni  versus  Euroopa Ühenduste Komisjon

28.1.2006   
            
            
               ET
            
            
               Euroopa Liidu Teataja
            
            
               C 22/21
            
         9. novembril 2005 esitatud hagi — Investire Partecipazioni versus Euroopa Ühenduste Komisjon
   (Kohtuasi T-418/05)
   (2006/C 22/39)
   Kohtumenetluse keel: itaalia
   Pooled
   
      Hageja: Investire Partecipazioni S.p.A (Itaalia) (esindajad: avvocato Gian Michele Roberti ja avvocato Alessandra Franchi)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Euroopa Ühenduste Komisjoni 11. augusti 2005. aasta otsus nr 08405 ja 23. augusti 2005. aasta täiendav otsus nr 08720;
            
         
               —
            
            
               teise võimalusena tunnistada vastavalt EÜ artiklile 241 komisjoni 23. aprilli 1997. aasta otsusele (97/322/EÜ) lisatud lehe nr 19 tähe B punkt 12 ja tähe C punkt 2 ebaseaduslikuks ja kohaldamatuks;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Käesolev hagi puudutab riskikapitalifondi poolt ettevõttele (Sys SpA) eesmärgi 2 alusel abikõlbulikku piirkonda investeerimiseks antud abi. Äriühing Investire Partecipazioni S.p.A palub oma hagis Esimese Astme Kohtul tühistada komisjoni 11. augusti 2005. aasta otsus nr 08405 DOCUP Piemonte Eesmärk 2 (1997–1999) –riskikapitalifondid investeerimiseks äriühingusse Sys S.p.A — meetmega 1.5 seonduva komisjoni finantskorrektsiooni puudutava lõpliku seisukoha kohta määruse (EMÜ) nr 4253/88 (1) artikli 24 alusel ja 23. augusti 2005. aasta täiendav otsus nr 08720. Nimetatud kahest otsusest tulenevalt oli abikõlbmatu ühenduse abi 542 277,6 eurot, mis vastab ühenduse osale riskikapitalifondi poolt ettevõttele Sys S.p.A. antud abist.
   Oma nõuete toetuseks viitab hageja järgmistele väidetele:
   
               —
            
            
               esiteks leiab Investire Partecipazioni S.p.A., et võttes vastu vaidlustatud otsused on komisjon teinud ilmse õigusliku ja faktilise kaalutlusvea. Komisjon on valesti hinnanud äriühingusse Sys S.p.A. investeerimisega seonduvaid faktilisi asjaolusid ning kohaldanud valesti asjakohaseid õigusakte, eelkõige komisjoni 23. aprilli 1997. aasta otsusele (2) lisatud lehte nr 19 struktuurifondi “Finantskorraldus — riskikapitalifond” tähenduses abikõlblike kulutuste kohta ja määruse nr 4253/88 artiklit 24. Selles osas rõhutab hageja, et äriühing Sys oli astunud vajalikud sammud toimiva võrgu loomiseks eesmärk 2 alal;
            
         
               —
            
            
               teiseks leiab hageja, et võttes vastu vaidlustatud otsuse on komisjon rikkunud EÜ artiklis 274 ja määruse nr 4253/88 artiklis 24 sätestatud usaldusväärse finantsjuhtimise põhimõtet;
            
         
               —
            
            
               teise võimalusena, st juhul, kui komisjoni poolne asjakohaste õigusaktide tõlgendus osutub õigeks, leiab Investire Partecipazioni S.p.A., et käesoleva menetluse esemeks olevad otsused kujutavad endast õiguskindluse, õiguspärase ootuse ja proportsionaalsuse põhimõtete rikkumist, arvestades nii Piemonte maakonna kui ka ühenduse institutsiooni vaidlusaluse õigusakti tõlgendamisega seonduva käitumise ja seisukohtadega Piemonte fondi haldamise käigus.
            
         
      (1)  Nõukogu 19. detsembri 1988. aasta määrus (EMÜ) nr 4253/88, milles nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, 31.12.1988, lk 1).
   
      (2)  Komisjoni 23. aprilli otsus (97/322/EÜ), millega muudetakse Itaalia suhtes võetud ühenduse abi raamprogramme heaks kiitvaid otsuseid, ühtseid programmdokumente ja ühenduse algatusprogramme (EÜT L 146, 5.6.1997, lk 11).